ધાનાણીએ જણાવ્‍યું હતું કે, ભાજપે પોતાની નિષ્‍ફળતા છુપાવવા માટે આગેવાનો, કાર્યકર્તાઓ, ખેડૂત સમાજના પ્રતિનિધિઓને ઘરમાં નજરબંધ કર્યા, ગામમાં નજરબંધ કર્યા, વાહનમાં નજરબંધ કરીને ખેડૂતોના આક્રોશ અને એની વેદનાને રોકવાનો નિરર્થક પ્રયાસ કર્યો અને તેમ છતાં હજારો કાર્યકર્તાઓ ગાંધીનગરમાં ધસી આવ્‍યા અને વિધાનસભા ઘેરાવ તરફ આગળ વધતાં પોલીસના અમાનુષી અત્‍યાચારનો ભોગ બન્‍યા, જેમાં કોઈના હાથ તૂટયા, કોઈના પગ તૂટયા, કોઈના માથામાં ટાંકા આવ્‍યા તેવી સ્‍થિતિનું નિર્માણ ભાજપ સરકારે કર્યું છે ત્‍યારે મગફળીકાંડમાં મલાઈ કોણ તારવી ગયું ? એ સવાલનો જવાબ ભાજપ સરકાર આપવામાં નિષ્‍ફળ નીવડી છે. આવતા દિવસોમાં ગરીબ ગામડા અને ખેડૂતોની સમસ્‍યાઓની લઈને ‘દિવસ થોડા અને કૌભાંડ ઝાઝા' કરનાર ભાજપ સરકારને સબક શીખવાડવા માટે વિધાનસભાની અંદર અને બહાર કોંગ્રેસ પક્ષ સત્તા અને સંગઠન સાથે મળી લડતો રહેશે.